CELEX: 32013R0253
Language: mt
Date: 2013-01-15 00:00:00
Title: Regolament ta' Delega tal-Kummissjoni (UE) Nru 253/2013 tal- 15 ta’ Jannar 2013 li jemenda l-Anness II tar-Regolament (UE) Nru 692/2011 tal-Parlament Ewropew u tal-Kunsill, fir-rigward tal-adattamenti wara r-reviżjoni tal-Istandard Internazzjonali għall-Klassifikazzjoni tal-Edukazzjoni ISCED fir-rigward tal-fatturi varjabbli u l-analiżijiet li għandhom jiġu sottomessi  Test b’relevanza għaż-ŻEE

21.3.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 79/5
            
         REGOLAMENT TA' DELEGA TAL-KUMMISSJONI (UE) Nru 253/2013
   tal-15 ta’ Jannar 2013
   li jemenda l-Anness II tar-Regolament (UE) Nru 692/2011 tal-Parlament Ewropew u tal-Kunsill, fir-rigward tal-adattamenti wara r-reviżjoni tal-Istandard Internazzjonali għall-Klassifikazzjoni tal-Edukazzjoni ISCED fir-rigward tal-fatturi varjabbli u l-analiżijiet li għandhom jiġu sottomessi
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 692/2011 tal-Parlament Ewropew u tal-Kunsill tas-6 ta’ Lulju 2011 dwar l-istatistika Ewropea dwar it-turiżmu u li jħassar id-Direttiva tal-Kunsill 95/57/KE (1), u b' mod partikolari l-Artikolu 3(2) tiegħu,
   Billi:
   
               (1)
            
            
               L-introduzzjoni ta’ sistema ta’ klassifikazzjoni aġġornata hija ċentrali għall-isforzi kontinwi tal-Kummissjoni biex tinżamm ir-rilevanza tal-istatistika Ewropea, billi jitqiesu l-iżviluppi u l-bidliet fil-qasam tal-edukazzjoni.
            
         
               (2)
            
            
               L-Organizzazzjoni tan-Nazzjonijiet Uniti għall-Edukazzjoni, ix-Xjenza u l-Kultura (UNESCO) irrevediet il-verżjoni tal-Istandard Internazzjonali għall-Klassifikazzjoni tal-Edukazzjoni (ISCED) li ntużat sa issa (ISCED 1997) bl-għan li jkun żgurat li hija konsistenti mal-iżviluppi fil-politiki u l-istrutturi tal-edukazzjoni u t-taħriġ.
            
         
               (3)
            
            
               L-Anness II tar-Regolament (UE) Nru 692/2011 għandu għalhekk jiġi emendat skont dan,
            
         ADOTTAT DAN IR-REGOLAMENT:
   Artikolu 1
   L-Anness II tar-Regolament (UE) Nru 692/2011 huwa emendat kif ġej:
   
               (1)
            
            
               It-Taqsima 1 hija emendata kif ġej:
               
                           (a)
                        
                        
                           Fl-analiżijiet Soċjodemografiċi, il-Parti A, "3. [fakultattiv] Livell edukattiv" jinbidel u jsir "3. [fakultattiv] Livell edukattiv li għandu jintlaħaq";
                        
                     
                           (b)
                        
                        
                           Fl-analiżijiet Soċjodemografiċi, il-Parti B, "3. [fakultattiv] Livell edukattiv" jinbidel u jsir "3. [fakultattiv] Livell edukattiv li għandu jintlaħaq";
                        
                     
                           (c)
                        
                        
                           Fil-punt (3) tal-Parti C, "Livell edukattiv: livell baxx (ISCED 0, 1 jew 2), medju (ISCED 3 jew 4), ogħla (ISCED 5 jew 6)." jinbidel u jsir "Livell edukattiv li għandu jintlaħaq": mhux aktar minn sekondarju baxx, sekondarju ogħla u post-sekondarju (mhux terzjarju), terzjarju.
                        
                     
         
               (2)
            
            
               Il-Parti A tat-Taqsima 2 hija emendata kif ġej:
               
                           (a)
                        
                        
                           Fil-Fatturi Varjabbli, ringiela 23, "[fakultattiv] Il-profil tal-viżitatur: livell edukattiv, jinbidel u jsir [fakultattiv] Il-profil tal-viżitatur: livell edukattiv li għandu jintlaħaq";
                        
                     
                           (b)
                        
                        
                           Fil-Kategoriji li għandhom jiġu trażmessi, ir-ringiela 23 “(a) Livell baxx (ISCED 0, 1 jew 2)”, “(b) Livell medju (ISCED 3 jew 4)” u “(c) Livell għoli (ISCED 5 jew 6)” jinbidlu b’li ġej:
                           
                                       “(a)
                                    
                                    
                                       Mhux aktar minn sekondarju baxx
                                    
                                 
                                       (b)
                                    
                                    
                                       Sekondarju ogħla u post-sekondarju (mhux terzjarju)
                                    
                                 
                                       (c)
                                    
                                    
                                       Terzjarju”
                                    
                                 
                     
         
               (3)
            
            
               It-Taqsima 3 hija emendata kif ġej:
               
                           (a)
                        
                        
                           Fl-analiżijiet Soċjodemografiċi, Parti A, "3. Livell edukattiv" tinbidel u ssir "3. Livell edukattiv li għandu jintlaħaq";
                        
                     
                           (b)
                        
                        
                           Fl-analiżijiet Soċjodemografiċi, il-Parti B, "3. Livell edukattiv" tinbidel u ssir "3. Livell edukattiv li għandu jintlaħaq".
                        
                     
         Artikolu 2
   Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
   Għandu japplika mill-1 ta' Jannar 2014.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Jannar 2013.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 192, 22.7.2011, p. 17.